आज देश के और विशेषत: हिंदी समाज के अंदर सांस्कृतिक नवजागरण की आवश्यकता की बात की जाए तो ये स्पष्ट पता चलता है कि देश में और हिंदी समाज दोनों में आर्थिक उदारीकरण के बाद तेजी से बदलाव आया है ,बीस बर्ष पहले भारत ने आर्थिक उदारीकरण के रास्ते विश्व के कई देशों के लिए व्यापार और व्यवसाय का जो मार्ग खोला उससे देश की अर्थव्यवस्था को एक नई ऊँचाई मिली है, ऐसे में देश में रोजगार की संभावनाऐं बढ़ी हैं । हलांकि यह आर्थिक उदारीकरण वैश्विक संस्कृति का एक हिस्सा है, ऐसे में जब विश्व की अलग-अलग संस्कृतियॉ देश की विविध संस्कृतियों के साथ मिलीं तो एक नये संस्कृति का सृजन हुआ और वह नई संस्कृति एक बेहतर जीवन शैली के तौर-तरीके, शिक्षा के नये-नये तरीके, नई-नई तकनीकों को साथ लेकर आईं ऐसे में जब देश की संस्कृति के साथ विदेशी संस्कृति के कुछ बेहतर तथ्य मिलकर एक नई संस्कृति का सृजन करते हैं तो इसमें कोई बुराई नहीं है । इस नई संस्कृति के सृजन को हीं सांस्कृतिक नवजागरण कहा गया ।